Source: http://strekov.sk/sk/obec/statutobce
Timestamp: 2017-11-23 18:48:04+00:00

Document:
Štatút obce Strekov
Štatút obce S T R E K O V
Obecné zastupiteľstvo v Strekove na základe § 4 zákona SNR č.369/1990 Zb, v znení zákonov SNR a NR SR č. 96/1991, 130/1991, 421/1991, 500/1991, 564/1991, 11/1992, 295/1992, zák.č. 43/1993, 252/1994 a neskorších zmien
O O B E C N O M Z R I A D E N Í
vydáva pre katastrálne územie obce STREKOV tento
Š t a t ú t o b c e S T R E K O V
1) Štatút obce STREKOV upravuje v súľade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovanie čestného občianstva, cien obce a odmien.
2) Štatút obce Strekov je základným normatívno-právnym a organizačným predpisom obce.
1) Obec Strekov je samostatný samosprávny územný celok Slovenskej republiky združujúci občanov, ktorí majú na jej území trvalý pobyt. Územie obce Strekov tvorí katastrálne územie jej častí.
Zmeny územia obce Strekov možno vykonať len v súľade s osobitnými právnymi predpismi.
3) Obec má právo na svoje obecné symboly.
1) Obyvateľom obce Strekov je občan, ktorý je v nej prihlásený na trvalý pobyt.
2) Obyvatelia obce sa zúčastňujú na samospráve obce najmä výkonom svojich práv a povinností, uvedených v zákone SNR č. 369/1990 Zb. o obecnom zriadení a v znení neskorších zmien a doplnkov.
4)Na samospráve obce sa má právo podielať aj ten, kto má na jej území nehnuteľný majetok, alebo v obci trvale pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce.
5)Obec je povinná poskytnúť obyvateľovi obce nevyhnutnú okamžitú pomoc v jeho náhlej
núdzi spôsobenej živelnou pohromou, haváriou alebo inou podobnou udalosťou, najmä
zabezpečiť mu prístrešie, stravu alebo inú nevyhnutnú materiálnu pomoc.
1) Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe.(§4 ods. 1. zák. SNR č. 369/1990 Zb.)
2) Samosprávu obce vykonávajú obyvatelia obce prostredníctvom :
3) Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými strananmi a hnutiami, vyvíjajúcimi činnosť v obci, ako aj so záujmovými združeniami obyvateľov obce.
4) Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia. Nariadenia obce nesmú odporovať ústave ani zákonom.
Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach,takéto nariadenie nesmie odporovať ani inému všeobecne záväznému právnemu predpisu.
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly ich plnenia týchto nariadení stanovuje zákon, tento Štatút a Rokovací poriadok Obecného zastupiteľstva v Strekove.
5) Obec vykonáva svoje samosprávne funkcie vymedzené v zákone SNR č. 369/1990 Zb. § 4 ods. 3 a v ďalších osobitných zákonoch a všeobecne záväzných právnych predpisoch.
1) Majetok obce Strekov tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.
Obec môže zveriť svoj majetok do správy subjektom, ktoré založila alebo zriadila, ak osobitný zákon neustanoví inak.
2) Zásady hospodárenia s majetkom obce určí Obecné zastupiteľstvo ktoré bližšie upravia a vymedzujú:
a) majetok obce Strekov,
c) správu majetku obce,
d) práva a povinnosti organizácií, ktoré obec založila, alebo zriadila, pri správe majetku obce,
e) podmienky odňatia majetku organizáciam, ktoré obec založila alebo zriadila,
f) postup prenechávania majetku do užívania, fyzickým a právnickým osobám,
g) ktoré úkony organizácií podliehajú schváleniu orgánmi obce,
h) hospodárenie a nakladanie s pohľadávkami a majetkovými právami obce,
j) aukčný predaj vecí,
k) kontrolu dodržiavania zásad hospodárenia s majetkom obce.
3) Majetok obce Strekov sa používa najmä:
4) Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila.
5) Majetok obce určený na podnikateľskú činnosť slúži ako majetkový základ pre subjekty a právnické osoby založené obcou alebo na ďalšie možné formy podnikateľskej činnosti v súľade s Obchodným zákonníkom.
6) Majetok obce určený na výkon samosprávy obce možno použiť na plnenie záväzkov a uspokojovanie potrieb obce a na činnosť samosprávnych orgánov obce.
7) Evidenciu o stave a pohybe majetku obce vedie obecný úrad.
8) Obec vystupuje v majetkových vzťahoch vo svojom mene a má majetkovú zodpovednosť z týchto vzťahov vyplývajúcu, pokiaľ osobitné predpisy neustanovujú inak.
4) V majetkových veciach (majetkoprávnych záležitostiach) obce Strekov koná v jej mene starosta.
3) Právnické osoby s majetkovou účasťou obce obec zakladá, resp. zriaďuje v súlade s právnou úpravou.
Za používanie majetku obce možno vyberať miestne poplatky a verejné dávky v súlade s platnou právnou úpravou.
2) Obec môže financovať svoje úlohy aj z prostriedkov združených s inými obcami (mestami)
3) Obci môžu byť poskytnuté dotácie zo štátneho rozpočtu Slovenskej republiky.
1) Základom finančného hospodárenia obce Strekov je rozpočet obce zostavovaný na obdobie jedného kalendárneho roka a schvaľovaný Obecným zastupiteľstvom.
2) Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§9 ods.3. zák.SNR č.369/1990 Zb. v znení zmien a doplnkov).
Príjmovú časť rozpočtu tvoria najmä: príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach.
Výdavkovú časť rozpočtu obce tvoria najmä : výdavky na výkon samosprávnych funkcií obce, výdavky na údržbu majetku obce a investičné výdavky.
4) Na krytie mimoriadnych výdavkov vo všeobecnom záujme môže obec rozhodnúť o zavedení verejnej dávky (príspevku, poplatku, naturálnom plnení), o vyhlásení dobrovoľnej zbierky alebo o prijatí úveru alebo pôžičky.
6) Účtovníctvo o stave a pohybe majetku obce, o výnosoch, príjmoch a výdavkoch a o finančných vzťahoch k štátnemu rozpočtu, v súlade s platnou právnou úpravou vedie obecný úrad.
Hospodárenie s prostriedkami rozpočtu obce sa riadi osobitnými právnymi predpismi a Rozpočtovými pravidlami SR na ten-ktorý rok.
7) Obec môže využiť ekonomické nástroje (dane, poplatky, pokuty a iné) ako regulatíva na podporu ochrany životného prostredia.
9) Ročnú účtovnú uzávierku obce Strekov overuje auditor. (§9 ods.6. zák.SNR č. 369/1990 Zb. v znení zmien a doplnkov).
3) Podrobnejšiu úpravu hospodárenia v období rozpočtového provizória obsahujú "Zásady nakladania s finančnými prostriedkami obce Strekov", ktoré schvaľuje Obecné zastupiteľstvo.
c) Obecná polícia
d) Obecný požiarny zbor
Osobitné postavenie má hlavný kontrolór obce, ktorého volí Obecné zastupiteľstvo (§18 ods.2 zák. SNR č.369/1990 Zb.v znení zmien a doplnkov.)
1) Obecné zastupiteľstvo je zastupiteľský zbor obce Strekov zložený z poslancov zvolených v priamych voľbách obyvateľmi obce Strekov.
2) Obecné zastupiteľstvo v Strekove má 9 poslancov.
1) Obecné zastupiteľstvo rozhoduje o všetkých základných otázkach života obce Strekov a vykonáva svoju vyhradenú právomoc podľa §11 ods.3 zákona SNR č. 369/1990 Zb.o obecnom zriadení v znení neskorších zmien a doplnkov.
a) určovať zásady hospodárenia a nakladania s majetkom obce, schvaľovať najdôležitejšie úkony týkajúce sa tohto majetku a kontrolovať hospodárenie s ním.
b) schvaľovať rozpočet obce a jeho zmeny, kontrolovať jeho čerpanie a shvaľovať záverečný účet,
d) rozhodovať o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie že rozhodnutie o tom prenechá na hlasovanie obyvateľov obce podľa § 11 a ods. 1. písm. b/ zákona SNR č. 369/1990 Zb. v znení neskorších zmien a doplnkov, a okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov obce podľa § 11 a ods. 1. písm. c) cit. zákona.
f) vyhlasovať hlasovanie obyvateľov obce a najdôležitejších otázkach života a rozvoja obce a zvolávať verejné zhromaždenia občanov,
h) schvaľovať poriadok odmeňovania pracovníkov obce ako aj ďalšie predpisy,
m) schvaľovať zmluvné prevody vlastníctva hnuteľného majetku, nad 1.000,- €1),
n) schvaľovať zmluvné prevody vlastníctva nehnuteľného majetku,
p) shvaľovať aukčný predaj vecí podľa osobitných predpisov,
s) shvaľovať štatút obce.
3) Podrobnú úpravu pravidiel rokovania Obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení Obecného zastupiteľstva, spôsob kontroly plnenia uznesení a zabezpečenia úloh týkajúcich sa obecnej samosprávy stanovuje Rokovací poriadok Obecného zastupiteľstva v Strekove.
1) Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách.
2) Starosta obce je štatutárnym orgánom obce v majetkoprávnych vzťahoch obce a pracovnoprávnych vzťahoch pracovníkov obce, v administratívnych vzťahoch je správnym orgánom (§ 13 ods.3 zák.SNR č.369/1990 Zb. O obecnom zriadení v znení zmien a doplnkov).
Pozn.: 1) platí od 1.1.2009
d) rozhoduje vo všetkých veciach správy obce, ktoré nie sú zákonom, týmto štatútom alebo iným rozhodnutím obecného zastupiteľstva vyhradené obecnému zastupiteľstvu,
e) uschovávať obecnú pečať a obecnú zástavu a používa obecné insignie,
4) Starosta môže pozastaviť výkon uznesenia Obecného zastupiteľstva, ak sa domnieva, že odporuje zákonom alebo je pre obec zjavne nevýhodné. Toto svoje rozhodnutie musí prerokovať na najbližšom zasadnutí Obecného zastupiteľstva.
2) Zástupca starostu zastupuje počas jeho neprítomnosti alebo jeho nespôsobilosti na výkon funkcie. Obecné zastupiteľstvo môže zástupcu starostu kedykoľvek odvolať.
b) nesmie zasahovať do výlučnej pôsobnosti starostu (§ 13 ods.3. zák. SNR č. 369/1990 Zb. v znení zmien a doplnkov),
c) vykonáva bežné úkony súvisiace s činnosťou Obecného zastupiteľstva
4) Zástupca starostu zabezpečuje prípravu zasadnutí Obecného zastupiteľstva po stránke vecnej obsahovej náplne v súľade s rokovaniami jednotlivých komisií,
5) Zástupca starostu v súčinnosti s odbornými referentkami Obecného úradu koordinuje činnosť všetkých komisií Obecného zastupiteľstva a poskytuje poslancom a členom komisií informácie pre plnenie ich úloh.
1) V obci je zriadená funkcia prednostu obecného úradu.
Obecný úrad vedie a organizuje jeho prácu prednosta, ktorého vymenúva do funkcie starosta obce.
2) Prednosta obecného úradu je pracovníkom obce, ktorý zodpovedá za svoju činnosť starostovi .
Spolu s ním podpisuje zápisnice zo zasadnutí obecného zastupiteľstva.
3) Prednosta obecného úradu sa zúčastňuje zasadnutí obecného zastupiteľstva s hlasom poradným .
4) Jeho právomoci sú upravené v ,, Organizačnom poriadku Obecného úradu ,, .
§ 17a)
1) Hlavný kontrolór je pracovníkom obce, ktorý vykonáva najmä kontrolu úloh obce vyplývajúcich z pôsobnosti obce, kontroluje príjmy a výdavky rozpočtu obce, vypracúva odborné stanoviská k návrhu rozpočtu a k záverečnému účtu obce pred ich schválením v Obecnom zastupiteľstve, ako aj nakladanie s majetkom obce,
2) Do funkcie ho volí Obecné zastupiteľstvo na šesť rokov2),
3) Zúčastňuje sa zasadnutí Obecného zastupiteľstva s hlasom poradným. Je oprávnený nahliadať do účtovných a pokladničných dokladov, ako aj do akýchkoľvek iných dokumentov týkajúcich sa pokladničných operácií, vedenia účtovníctva a nakladania s majetkom obce za prítomnosti zodpovednej osoby. Výsledky kontroly predkladá Obecnému zastupiteľstvu,
4) Funkcia hlavného kontrolóra obce je nezlučiteľná s výkonom funkcie poslanca Obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, príp. v inom kontrolnom orgáne obce.
5) Pri vykonávaní činností na pokyn Obecného zastupiteľstva uvedených v ods.3 tohto ustanovenie hlavný kontrolór úzko spolupracuje s Obecným úradom.
6) Hlavný kontrolór je za svoju činnosť zodpovedný Obecnému zastupiteľstvu, ktorému je povinný jedenkrát štvrťročne podávať správu o vykonanej činnosti za uplynulé obdobie.
7) Výkon funkcie hlavného kontrolóra sa končí:
8) Obecné zastupiteľstvo odvoláva hlavného kontrolóra z funkcie:
b) ak vykonáva funkciu alebo činnosť nezlučiteľnú s funkciou hlavného kontrolóra podľa odseku 4)
c) ak dlhodobo alebo hrubo a opakovane zanedbáva povinnosti vyplývajúce z jeho funkcie podľa odseku 1).
1) Komisie zriaďuje ako stále alebo dočasné poradné, iniciatívne a kontrolné orgány Obecné zastupiteľtvo.
2) Komisie sú zložené z poslancov Obecného zastupiteľstva a obyvateľov obce zvoleným Obecným zastupiteľstvom z radov odborníkov.
3) Obecné zastupiteľstvo volí predsedu komisie - je ním vždy poslanec Obecného zastupiteľstva a členov komisií a vymedzuje im úlohy podľa miestnych podmienok a potrieb.
Každá komisia sa skladá z predsedu komisie, tajomníka komisie a členov komisie.
Pozn.: 2) zmena od 1.1.2009.
4) Obec STREKOV má vytvorené tieto stále komisie:
- finančná komisia
- komisia pre rozvoj, investície a životné prostredie
- komisia pre školstvo a kultúru
- komisia pre šport a mládež
- sociálna a zdravotná komisia
- komisia na ochranu verejného poriadku
6) Komisie na úsekoch, pre ktoré boli zriadené, najmä:
a) vypracúvajú návrhy a stanoviská k materiálom prerokúvaným obecnými orgánmi, k najdôležitejším otázkam života obce a k dôležitým - pre obec - investičným zámerom,
b) vypracúvajú návrhy a podnety na riešenie najdôležitejších otázok života v obci a predkladajú ich orgánom obce, ktoré sú povinné sa nimi zaoberať a o výsledku komisiu informovať.
c) kontrolujú spôsob realizácie uznesení Obecného zastupiteľstva, dozerajú na hospodárenie s majetkom obce, prípadne majetkom prenechaným obci na dočasné užívanie, ďalej dozerajú na podnikateľskú a investičnú činnosť v obci, kontrolujú, ako sa vybavujú sťažnosti, oznámenia a podnety, príp. pripomienky obyvateľov obce.
7) Komisie sa schádzajú podľa potreby, najmenej však jedenkrát za tri mesiace. Komisie zvoláva a vedie predseda komisie.
1) Obecný úrad je výkonným orgánom obecného zastupiteľstva a starostu, zložený z pracovníkov obce.
a) zabezpečuje písomnú agendu všetkých orgánov samosprávy obce
b) pripravuje odborné podklady a iné písomnosti na rokovanie obecného zastupiteľstva a komisií obecného zastupiteľstva
3) Prácu Obecného úradu vedie a organizuje prednosta obecného úradu .
1) V Strekove pôsobí Obecný hasičský zbor, ktorý zriaďuje Obecné zastupiteľstvo a určuje objem mzdových a rozsah technických prostriedkov potrebných na jeho činnosť.
2) Obecné zastupiteľstvo určuje organizáciu Obecného hasičskeho zboru s prihliadnutím na potrebu zabezpečovania požiarnej ochrany podľa požiarneho nebezpečenstva v obci a na veľkosť hasebných obvodov.
3) Na čele Obecného hasičskeho zboru je veliteľ, ktorého na návrh starostu vymenúva a odvoláva z funkcie Obecné zastupiteľstvo.
Funkcia veliteľa Obecného hasičskeho zboru je nezlučiteľná s funkciou poslanca Obecného zastupiteľstva, s funkciou v štátnej správe.
4) Veliteľ Obecného hasičskeho zboru zodpovedá za svoju činnosť starostovi.
5) Obecný hasičský zbor:
a) vykonáva hasebné práce pri zdolávaní požiarov na území obce a poskytuje pomoc jednotkám požiarnej ochrany pri sústreďovaní síl a prostriedkov v prípade zdolávania požiarov mimo územia obce,
d) podieľa sa na zabezpečovaní odbornej prípravy dobrovoľného hasičskeho zboru, požiarnych hliadok a členov kontrolných skupín,
f) podieľa sa na organizovaní a vykonávaní preventívnych požiarnych kontrol,
g) podieľa sa na plnení úloh na úseku civilnej obrany,
h) plní ďalšie úlohy podľa požiarneho poriadku a pokynov starostu.
6) Postavenie, organizácia, početné stavy, riadenia a samotná činnosť Obecného hasičskeho zboru v Strekove sú upravené a schválené Obecným zastupiteľstvom v
Požiarnom poriadku
Obecného hasičskeho zboru v Strekove.
1) Na zabezpečenie obecných vecí verejného poriadku, ochrany životného prostredia, plnenia úloh obce, ktoré pre ňu vyplývajú zo zákonov a všeobecne záväzných právnych predpisov a tiež úloh vyplývajúcich zo všeobecne záväzných nariadení obce, uznesení Obecného zastupiteľstva a pokynov a rozhodnutí starostu je zriadená Obecná polícia v Strekove.
2)Obecná polícia je zriadená všeobecne záväzným nariadením na základe uznesenia Obecného zastupiteľstva č. 2/901227.
3)Obecná polícia nesie názov:"Obecná polícia Strekov"
4)Obecnú políciu vedie jej náčelník, ktorého vymenúva do funkcie na dobu neurčitú Obecné
zastupiteľstvo na návrh starostu.
Náčelník obecnej polície zodpovedá za svoju činnosť starostovi.
5)Podrobnejšiu úpravu organizácie polície, jej úlohy a postavenia, povinnosti náčelníka polície a jej pracovníkov, vzťahy polície k samosprávnym orgánom obce a jej spoluprácu s inými orgánmi bližšie upravuje
pre Obecnú políciu v obci Strekov
schválený uznesením Obecného zastupiteľstva dňa 7. mája 1999.
6) Obec môže vydať zásady odmeňovania pracovníkov obecnej polície.
1) Hlasovanie obyvateľov obce Strekov o najdôležitejších otázkach života a rozvoja obce vyhlasuje Obecné zastupiteľstvo.
2) Obecné zastupiteľstvo musí vyhlásiť hlasovanie obyvateľov obce, ak ide o návrh :
4) Hlasovanie obyvateľov obce je platné, ak sa ho zúčastní nadpolovičná väčšina obyvateľov obce oprávnených voliť podľa zákona o voľbách do orgánov samosprávy obcí.
1) Na prerokovanie obecných vecí môže obecné zastupiteľstvo zvolať verejné zhromaždenie obyvateľov obce alebo jej časti, resp. častí.
2) Obecné zastupiteľstvo zvolá verejné zhromaždenie obyvateľov obce, prípadne jeho časti vždy :
3) Obecné zastupiteľstvo pred rozhodovaním o určitej dôležitej otázke, týkajúcej sa obce, ju môže prerokovať na verejnom zhromaždení obyvateľov obce, resp. jej časti.
4) Podmienky organizovania a uskutočňovania verejného zhromaždenia ako aj podmienky hlasovania môže obecné zastupiteľstvo upraviť vo všeobecne záväznom nariadení.
5) Verejné zhromaždenie sa zvoláva oznámením na úradnej tabule na Obecnom úrade v Strekove, alebo cestou miestneho rozhlasu.
O prerokovanej problematike sa spisuje zápisnica, ktorej súčasťou musí byť prezenčná listina prítomných obyvateľov obce, resp. časti obce.
2) Poslanci dbajú o to, aby všetkou svojou činnosťou boli hodní dôvery svojich voličov. Pri výkone svojej funkcie sa riadia obecnými záujmami, resp. záujmami častí obce. Vykonávajú ju v súlade s ústavou, s ústavnými a ďalšími zákonmi.
3) Funkčné obdobie poslancov začína dňom zvolenia, zložením sľubu a končí dňom skončenia volebného obdobia.
Mandát poslanca zanikne vtedy, keď sa bez vážneho dôvodu a bez ospravedlnenia nezúčastní trikrát po sebe zasadnutia, alebo keď počas jedného roka nie je spôsobilý zúčastňovať sa zasadnutí obecného zastupiteľstva, alebo sa vzdá svojho mandátu.
c) požadovať od vedúcich príspevkových a rozpočtových organizácii a iných subjektov s majetkovou účasťou obce vysvetlenia vo veciach týkajúcich sa ich činností,
e) zúčastňovať sa na previerkach, kontrolách, na vybavovaní sťažnosti, oznámení a podnetov, ktoré vykonávajú orgány samosprávy obce,
a) zložiť zákonom predpísaný sľub na prvom zasadnutí Obecného zastupiteľstva, ktorého sa zúčastní.
c) dodržiavať Štatút obce Strekov, Rokovací poriadok Obecného zastupiteľstva v Strekove,
3) Poslanci môžu vytvárať poslanecké kluby podľa politickej príslušnosti na účinné vykonávanie poslaneckého mandátu, na prehĺbenie politickej spolupráce, výmeny názorov a na podporu poslaneckej iniciatívy.
4) Poslanec je povinný na požiadanie informovať voličov o svojej činnosti a činnosti Obecného zastupiteľstva.
1) Funkcia poslanca sa zásadne vykonáva bez prerušenia pracovného pomeru. Za jej výkon však môže obec poskynúť odmenu. Poslancovi patrí náhrada skutočných výdavkov, ktoré mu v súvislosti s výkonom poslanca vznikli a to podľa osobitných predpisov pre pracovníkov v pracovnom pomere.
3) Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer. Namiesto mzdy im patrí odmena (plat).
1) Veci spoločného záujmu obce Strekov a okolitých obcí sa riešia dohodou medzi obcami.
2) Obec môže k obhajobe svojich práv a záujmov vytvárať združenia, nadväzovať partnerské
vzťahy a spolupracovať s obcami a mestami.
Vzťahy s štátom, právnickými a fyzickými osobami,
1) Obec pri plnení svojich úloh spolupracuje s orgánmi štátu a najmä s Okresným a krajským úradom, územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi a ďalšími štátnymi orgánmi (prokuratúrou, súdom, políciou, a pod.).
1. Erb obce Strekov je schválený Heraldickou komisiou Ministerstva Vnútra SR a registrovaná pod signatúrou S-133/97 heraldického registra v tejto podobe :
" v zelenom štíte strieborný biskup v striebornom, zlato lemovanom habite so zlatým náprsným krížom, zlatou odvrátenou berlou vo vystretej pravici a zlatým zemským jablkom v ľavici . "
2. Obec Strekov používa Erb-veľký :
- v strede veľkého erbu je erb popísaný v bode 1. §31 štatútu obce Strekov,
- v ľavom hornom rohu na zlatom podklade je znázornený Strekovský kostol, kostol Všetkých svätých,
- v pravom hornom rohu na modrom podklade sú znázornené čierno-strieborné pracovné nástroje telegrafných robotníkov ( stupačky, kliešte a izolačný porcelán ), ktoré sú symbolmi ich cechu založeného v.r.1876
- v ľavom dolnom rohu na červenom základe je znázornený vinič na siedmych pahorkoch ( Predný vrch, Stredný vrch, Nový vrch, Dolina Márie, Viničná dolina a Vlčia pasca )
- v pravom dolnom rohu na striebornom podklade je znázornená volavka popolová, ktorá znázorňuje chránenú krajinnú oblasť v katastri obce - " Parížske močiare " .
3. Podrobné a záväzné vyobrazenie erbu a veľkého erbu obce Strekov tvoria prílohu č.1 a prílohu č.2 Štatútu obce Strekov .
4. Právo použiť a používať erb obce je viazané na súhlas ( povolenie) starostu, ktorý sa vydáva maximálne na dobu 1 roka .
Záujemca o používanie obecného erbu podáva žiadosť, ktorá obsahuje :
- obdobie, na ktoré sa žiada vydanie súhlasu ( povolenie ),
Od podávania žiadosti a platenia poplatkov sú oslobodené subjekty uvedené v nariadení obce o používaní erbu obce Strekov .
5. Erb obce sa používa :
- na insigniách starostu,
- na listinách o udelení čestného občianstva obce Strekov, cenách obce Strekov a uznaniach obce Strekov,
- na budovách, kde má sídlo Obecný úrad v Strekove,
- na preukazoch poslancov obce ako aj pracovníkov obce,
- na rovnošatách pracovníkov Obecnej polície a Obecného hasičského zboru,
- na označenie vozidiel obce, obecnej polície a obecného požiarneho zboru.
6. Obec Strekov určí všeobecne záväzným nariadením podrobnejšiu úpravu používania, výšku poplatkov a sankcie za neoprávnené alebo nesprávne používanie erbu .
1. Zástava obce Strekov pozostáva z piatich podĺžnych pruhov vo farbách zelenej (2/9), žltej (1/9), bielej(3/9), žltej (1/9) a zelenej (2/9) . Zástava má pomer strán 2:3 a ukončená je tromi cípmi, t.j. dvomi zástrihmi, siahajúcimi do tretiny jej listu.
2. Zástava obce Strekov je zaregistrovaná v heraldickom registri pod signatúrou S-133/97 .
3. Zástava obce Strekov sa používa na výzvu starostu obce a obecného zastupiteľstva pri slávnostných a oficiálnych príležitostiach obecného, príp. štátneho charakteru, a to vyvesením na budovách, v ktorých sídlia, príp. v sieňach, kde sa koná slávnostné zhromaždenie.
4. Ak sa pri výzdobe používa štátna vlajka SR, vlajka EÚ a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu v strede, vlajka EÚ vľavo od štátnej vlajky a obecná zástava je umiestnená vpravo od štátnej vlajky .
5. Podrobná úprava používania zástavy obce Strekov je obsiahnutá vo všeobecne záväznom nariadení obce Strekov .
1. Obec privykonávaní úloh prenesených zo štátnej správy v úradnom styku používa pečať č.1 (ktorej odtlačok je znázornený v prílohe č. 3 tohoto Štatútu).
2. Obec privykonávaní samosprávnych funkcií a úkonov súvisiacich so správou obce, používa pečať č.2 a pečať č.3.(odtlačky sú znázornéné v príloha č. 3 Štatútu).
3. Pečate uchováva starosta obce. Starosta obce vedie evidenciu o počte jednotlivých pečatí a dbá na ich správne používanie.
a) Čestné občianstvo obce Strekov
b) Cena obce Strekov
c) Cena starostu obce
Čestné občianstvo obce Strekov
1) Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže Obecné zastupiteľstvo udeliť:
2) O udelení čestného občianstva - spravidla na návrh starostu obce - rozhoduje Obecné zastupiteľstvo 3/5 väčšinou všetkých poslancov.
4) Slávnostné odovzdanie listiny poctenému sa vykoná spravidla na mimoriadnom zasadnutí Obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Pamätnej knihy obce Strekov.
Cena obce STREKOV
1) Cena obce Strekov sa udeľuje za:
2) Návrhy na udelenie ceny môžu Obecnému zastupiteľstvu predkladať poslanci, starosta, prípadne aj občania obce.
3) Cenu obce Strekov tvorí bronzová plaketa a peňažitá odmena 200,- €3).
K cene sa vydáva potvrdenie (preukaz) o jeho udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
4) Cenu obce Strekov slávnostne odovzdáva laureátom starosta obce každoročne pri príležitosti obecných dní najviac 3 osobám.
5) Cena obce Strekov sa môže opätovne udeliť tým istým osobám, najskôr však po uplynutí 2 rokov.
6) Výnimočne o vyššom počte osôb rozhodne Obecné zastupiteľstvo. Cena obce Strekov sa môže udeliť jednotlivcovi i po jeho smrti - IN MEMORIAM . V takomto prípade sa ceny môžu odovzdať rodinným príslušníkom pocteného.
Cena starostu obce Strekov
1) Cenu starostu obce udeľuje starosta obce - občanom obce za úspešnú a záslužnú činnosť v prospech obce.
2) Cenu starostu obce Strekov tvorí vecný dar v hodnote, ktorú každoročne schváli obecné zastupiteľstvo.
3) Cena starostu obce sa môže udeliť ročne najviac 10 krát.
4) Evidencia sa vedie v Pamätnej knihe obce Strekov, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Pozn.: 3) platí od 1.1.2009.
Kronika obce Strekov
1) Kronika obce Strekov sa vedie v jazyku maďarskom.
2) Zápisy do kroniky sa vykonávajú v štvrťročných intervaloch. Zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci, o ľuďoch, ktorí sa pričinili o prospech žitia miestneho spoločenstva.
3) Spracovaním zápisov do kroniky je poverený obecný kronikár, ktorého menuje a odvoláva starosta obce.
4) Text zápisov do kroniky schvaľuje Obecné zastupiteľstvo po predbežnom prerokovaní a vyjadrení kronikára v kultúrnej komisii.
1) Obec je povinná poskytnúť obyvateľovi nevyhnutnú okamžitú pomoc v náhlej núdzi.
2) Obec organizuje, riadi a vykonáva základné práce v čase nebezpečenstva povodne miestneho významu.V prípade nevyhnutnej potreby vyžaduje od fyzických a právnických osôb plnenie všeobecných povinností pri ochrane pred povodňami.
2) Právnická alebo fyzická osoba, ktorá poskytla osobnú alebo vecnú pomoc, má právo na úhradu účelne vynaložených nákladov. Toto právo môže uplatniť do 3 mesiacov odo dňa zistenia nákladov, najneskôr do 2 rokov ich vzniku, inak toto právo zanikne.
1) Štatút obce Strekov je základnou právnou normou obce Strekov.
Všetky všeobecne záväzné nariadenia obce, uznesenia obecných orgánov a iné predpisy obce musia byť v súľade s týmto štatútom.
2) V oblastiach výslovne neupravených v Štatúte obce sa postupuje podľa ustanovení zákona SNR č. 369/1990 Zb. o obecnom zriadení.
3) Zmeny a doplnky tohto štatútu schvaľuje obecné zastupiteľstvo 3/5 väčšinou všetkých poslancov.
V Strekove, dňa: 8. januára 1999
Ing. László Hóka
Dodatok č. 1/2008
ktorým sa mení
Obecné zastupiteľstvo v Strekove v zmysle § 6 ods.1 a § 11 ods.4 písm. g) zákona SNR č.369/1990 Zb. o obecnom zriadení v znení neskorších predpisov a zákona NR SR č.659/2007 Z.z. o zavedení meny euro v Slovenskej republike a o zmene a doplnení niektorých zákonov v znení neskorších predpisov sa uznieslo na tomto dodatku:
V ŠTATÚTE OBCE STREKOV sa menia nasledovné ustanovenia:
1. §14 - Úlohy Obecného zastupiteľstva
odsek 2) písm.m) nové znenie:
m) schvaľovať zmluvné prevody vlastníctva hnuteľného majetku nad 1 000,- eur
2. §17a – Hlavný kontrolór obce
odsek 2) nové znenie:
„2) Do funkcie ho zvolí obecné zastupiteľstvo na šesť rokov.“
3. §36 - Cena obce STREKOV
odsek 3) nové znenie:
3) Cenu obce Strekov tvorí bronzová plaketa a peňažitná odmena 200,- eur.
K cene sa vydáva potvrdenie(preukaz) o jeho udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
Na tomto Dodatku č. 1/2008 sa uznieslo Obecné zastupiteľstvo v Strekove dňa 16.12.2008 a nadobúda účinnosť 1. januára 2009.
Ing. František Ványi

References: § 4
 § 4
 §11
 § 11
 § 11

§ 17
 §31
 § 6
 § 11
 §14
 §17
 §36